Hal-hazırda yəqin ki, bu videoya baxmaq üçün oturmusunuz və
bu məqsədlə bir neçə dəqiqə oturaq vəziyyətdə qalmaq yəqin ki problem olmaz.
Ancaq nə qədər çox otursanız bədəniniz bir o qədər narahat olar.
Siz yenidən ayağa qalxıb gəzintiyə çıxana qədər
anları sayaraq orada oturur.
Bu gülməli səslənə bilər.
Bədənimiz oturmağı sevir, elə deyilmi?
Əslində isə yox.
Şübhəsiz ki, qısa müddətli oturmaq stresdən qurtulmağımıza və
ya məşqdən sonra güc yığmağımıza kömək edə bilər.
Ancaq bu gün həyat tərzimiz bizi hərəkət etməkdən daha çox oturmağa məcbur edir
və bədənimiz sadəcə olaraq belə oturaq həyat tərzi üçün yaradılmayıb.
Əslində isə bunun əksi doğrudur.
İnsan bədəni hərəkət etmək üçün yaradılmışdır
və siz onun strukturunda bunun sübutunu görə bilərsiniz.
İçimizdə 360-dan çox oynaq və asan, maye hərəkəti təmin edən
700-ə yaxın skelet əzələsi var.
Bədənin bənzərsiz fiziki quruluşu bizə cazibə qüvvəsinə qarşı
dik durmaq qabiliyyəti verir.
Qanımızın düzgün dövr edə bilməsi bizim hərəkət etməyimizdən asılıdır.
Sinir hüceyrələrimiz hərəkətdən faydalanır
və dərimiz elastikdir, yəni hərəkətlərimizə uyğunlaşır.
Bədənin hər qarışı hazırdırsa və hərəkət etməyinizi gözləyirsə,
bunu etmədiyinizdə nə baş verir?
Sözün əsl mənasında problemin məğzindən başlayaq.
Onurğanız sümüklərdən və
və onların arasında yerləşən qığırdaq disklərindən ibarət uzun bir quruluşdur.
Sümüklərə bağlanan oynaqlar, əzələlər və bağlar
hamısını bir yerdə saxlayır.
Əyri kürək və aşağı əyilmiş çiyinlər, onurğa sütununuza
qeyri-bərabər təzyiq göstərən bir vəziyətdir.
Vaxt keçdikcə bu, onurğa disklərində aşınmaya səbəb olur,
müəyyən bağ və oynaqları həddən artıq işlədir
və belinizin əyri mövqeyinə uyğunlaşmaq üçün uzanan
əzələləri gərginləşdirir.
Bu əyilmiş forma oturarkən sinə boşluğunu da kiçildir, yəni nəfəs aldığınız zaman
ağciyərlərinizin genişlənməsi üçün daha az yer olur.
Bu problemdir, çünki o, ağciyərlərinizi dolduran və qanınıza süzülən
oksigen miqdarını müvəqqəti məhdudlaşdırır.
Skeletin ətrafında bədənin yumşaq toxuma təbəqələrini meydana gətirən
əzələlər, sinirlər, arteriyalar və damarlar yerləşir.
Oturmağın özü əzir, təzyiq edir, sıxır
və bu zərif toxumalar həqiqətən də ağrıya məruz qalır.
Heç oturduğunuz zaman qol və ayaqlarda uyuşuqluq və şişkinlik hiss etmisinizmi?
Ən çox sıxılmış bölgələrdə
sinirləriniz, arteriyalarınız və damarlarınız bloklana bilər
bu da sinir siqnalını məhdudlaşdırır, uyuşuqluğa səbəb olur
və əzalarınızdakı qan axınını azaldır və onların şişməsinə səbəb olur.
Uzun müddət oturmaq həmçinin qan kapilyarlarının divarlarında
qanda yağları parçalayan xüsusi ferment olan lipoprotein lipazanı
müvəqqəti olaraq təsirsiz hala gətirir, buna görə də
oturduğunuz zaman hərəkət etdiyinizdəki kimi yağ yandırmırsınız.
Bütün bu durğunluğun beyinə hansı təsiri var?
Yəqin ki, çox vaxt beyninizi işlətmək üçün əyləşirsiniz
lakin gülməlisi budur ki, uzun müddət oturmaq bu məqsədə ziddir.
Hərəkətsiz qalmaq qan axını
və ağciyərləriniz vasitəsilə qana daxil olan oksigen miqdarını azaldır.
Beyniniz üçün bunların hər ikisi işlək olmalıdır, buna görə də
beyin fəaliyyətiniz yavaşladıqca
konsentrasiya səviyyəniz çox güman ki, aşağı düşəcək.
Təəssüf ki, oturmağın pis təsirləri yalnız qısa müddətdə mövcud deyil.
Son araşdırmalar uzun müddət oturmağın
bəzi xərçəng növləri və ürək xəstəlikləri ilə əlaqəli olduğunu və
diabet, böyrək və qaraciyər problemlərinə gətirib çıxara biləcəyini müəyyən etdi.
Əlsində, tətqidatçılar araşdırıblar ki, dünyada hər il
vaxtından əvvəl ölümlərin təxminən 9%-nə hərəkətsizlik səbəb olur.
Bu, 5 milyondan çox insan deməkdir.
Zərərsiz bir vərdiş kimi görünən şey
əslində sağlamlığımızı dəyişdirmək gücünə malikdir.
Ancaq xoşbəxtlikdən, bu artan təhlükənin həlli sadə və intuitivdir.
Oturmaqdan başqa seçiminiz olmadıqda
əyilmiş belinizi daha düz onurğaya dəyişin
və oturacağa bağlı qalmaq məcburiyyətiniz
yoxdursa, hər dəfə ayağa qalxmaq üçün
yarımsaatdan bir özünüzə xatırlatma edib daha çox hərəkət etməyi hədəfləyin.
Lakin əsasən bədənlərin hərəkətsizlik üçün deyil hərəkət üçün yaradıldığını anlayın.
Əslində, video artıq demək olar ki, bitdiyi üçün niyə də qalxıb dartınmayasız?
Bədəninizi gəzintiyə öyrədin.
Daha sonra sizə təşəkkür edəcək.